بیرلشمیش میللت‌لر تشکیلاتی (بمت) افغانیستان-دا 1000-دن چوخ اینسانین اؤلومونه و 1500-دن چوخ اینسانین یارالانماسینا سبب اولان زلز‌له ایله موباریزه‌ده تورکیه و پاکیستانین " سخاوتمندانه سعی‌لرینی" یوکسک قیمتلندیریب.
بمت-نین نیویورک‌-داکی منزیل-قرارگاهیندا کئچیریلن مطبوعات کنفرانسیندا چیخیشی زامانی افغانیستان اوزره خصوصی نوماینده‌نین معاوینی و اینسانی یاردیم کووردیناتورو رامیز الاکبروو دئییب:
"تورکیه سفیرلیگی‌نین رسمی‌لری ایله علاقه‌لریم اولوب. بمت-نین افغانیستان-دا آختاریش-قورتارما ایمکان‌لاری یوخ‌دور و تورکیه-‌نین بو یاردیمی گؤسترمک اوچون ان یاخشی موضعده اولدوغونا اینانیریق. بورادا دئمک ایستردیم کی، تورکیه و پاکیستان رسمی‌لری ارزاق یاردیمی پایلاما مرکزلری‌نین یارادیلماسیندا بؤیوک رول اویناییب و سخاوت‌لی سعی‌لر گؤستریب‌لر.
تورکیه حکومتی بمت-دن کؤمک اوچون رسمی مراجعت گؤزلییر.
بیزیم طرفیمیزدن کؤمک اوچون رسمی مراجعت تقدیم ائتمزدن اول مسئله‌نی فاکتیکی حاکمیت اورقان‌لاری (طالبان) ایله موذاکیره ائتمگی گؤزلییریک. بمت قروپ‌لاری پکتیکا، گیان و برملی ایالت‌لرینده زلز‌له‌دن ضرر چکمیش اراضی‌لرده ایلکین طبی یاردیم گؤستریرلر و علاوه یاردیمی سفربر ائتمه‌یه چالیشیرلار.
بو آرادا، 5،9 بویوکلوگونده داغیدیجی زلز‌له‌ده چوخ‌لو اینسان هلاک اولدوق‌دان سونرا طالبان اولوسلار آراسی دستک اوچون چاغیریش ائدیب.
طالبانین یوکسک روتبه‌لی رسمی‌سی ابدول قاهار بالخی حکومتین خالقا احتیاج دویدوغو قدر مالیه دستکی گؤستره بیلمه‌دیگینی دئییب.
بالکهی "یاردیم قورولوش‌لاری‌نین، قونشو اؤلکه‌لر و دونیا گوج‌لری‌نین یاردیم ائتدیک‌لرینی، لاکین دستکین جدی سویه‌ده آرتیریلماسی‌نین واجیب‌لیگینی، چونکی بو، اون ایل‌لیک‌لر عرضینده یاشانمایان داغیدیجی بیر زلز‌له" اولدوغونو دئییب.
